**ส่วนที่ 1 บทนำ**

**1.1 บทนำ**

รัฐธรรมนูญแห่งราชอาณาจักรไทย พ.ศ. 2560 ซึ่งเป็นรัฐธรรมนูญฉบับปัจจุบัน ให้ความสำคัญ

กับการกระจายอำนาจให้แก่องค์กรปกครองส่วนท้องถิ่น โดยกำหนดกรอบความเป็นอิสระในการกำหนดนโยบาย การปกครอง การบริหาร การบริหารงานบุคคล การเงินและการคลัง และมีอำนาจหน้าที่ของตนเอง

โดยเฉพาะ นอกจากนี้พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง ส่วนท้องถิ่น พ.ศ. 2542 ได้บัญญัติให้มีองค์กรรับผิดชอบในการจัดทำแผนการกระจายอำนาจให้แก่องค์กรปกครองส่วนท้องถิ่น ซึ่งจุดหมายดังกล่าวจัดทำขึ้นเพื่อให้การกระจายอำนาจเป็นไปอย่างโปร่งใสและสามารถตรวจสอบได้ องค์กรปกครองส่วนท้องถิ่นจึงมีอำนาจกว้างขวางขึ้น ซึ่งมิใช่มีหน้าที่บริการสาธารณะพื้นฐานแก่ประชาชนในท้องถิ่นเท่านั้น แต่รวมไปถึงการพัฒนาคุณภาพชีวิต การพัฒนาเศรษฐกิจและสังคม และเป็นองค์กรที่เปิดโอกาสให้ประชาคมท้องถิ่นมีส่วนร่วมในการบริหารและตรวจสอบการปฏิบัติงานของเทศบาลเมือง สีคิ้ว

เทศบาลเมืองสีคิ้ว ได้จัดทำแผนพัฒนาท้องถิ่น (พ.ศ. 2566 - 2570) ซึ่งเป็นแผนที่กำหนดยุทธศาสตร์ แนวทางการพัฒนาเทศบาล โดยแสดงถึงวิสัยทัศน์ พันธกิจ และจุดมุ่งหมายในการพัฒนา ในช่วง 5 ปี (พ.ศ. 2566 - 2570) และเชื่อมโยงกับการวางแผนเพื่อจัดทำงบประมาณประจำปี เนื่องจากมีลักษณะเป็นการ-กำหนดรายละเอียดแผนงาน/โครงการพัฒนาที่จัดทำขึ้นสำหรับงบประมาณแต่ละปี โดยครอบคลุมระยะเวลา 5 ปี ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ประกอบหนังสือกระทรวงมหาดไทย ด่วนที่สุด ที่ มท 0810.3/ว 7344 ลงวันที่ 11 สิงหาคม 2566 เทศบาลเมืองสีคิ้วโดยคณะกรรมการสนับสนุนการจัดทำแผนพัฒนาเทศบาลเมืองสีคิ้ว และคณะกรรมการพัฒนาเทศบาลเมืองสีคิ้ว จึงได้จัดทำแผนการดำเนินงาน ประจำปีงบประมาณ พ.ศ. 2568 ตามรูปแบบ ที่กำหนดตามหนังสือดังกล่าว โดยมีจุดมุ่งหมายเพื่อแสดงถึงรายละเอียดแผนงาน/โครงการพัฒนา และกิจกรรม ที่ดำเนินการจริงทั้งหมดในพื้นที่ของเทศบาลเมืองสีคิ้ว ประจำปีงบประมาณ พ.ศ. 2568 และเพื่อกำหนดแนวทางในการดำเนินงานของโครงการต่างๆ ที่ได้รับการอนุมัติ ให้ดำเนินงานในปีงบประมาณ พ.ศ. 2568 มีความชัดเจนในการปฏิบัติมากขึ้นและมีการประสานและบูรณาการการทำงานกับหน่วยงานอื่นๆ รวมทั้ง การจำแนกรายละเอียดต่างๆ ของแผนงาน/โครงการในแผนการดำเนินงาน เพื่อให้การติดตามและประมวลผลเมื่อสิ้นปีมีความสะดวกมากขึ้น

เทศบาลเมืองสีคิ้ว มุ่งหวังว่าแผนการดำเนินงานฉบับนี้จะเป็นประโยชน์ต่อการบริหารจัดการ การติดตามและประเมินผล การนำแผนพัฒนาไปปฏิบัติอย่างมีประสิทธิภาพ

**1.2 วัตถุประสงค์การจัดทำแผนการดำเนินงาน**

การจัดทำแผนการดำเนินงานขององค์กรปกครองส่วนท้องถิ่น มีวัตถุประสงค์ ดังนี้

1. เพื่อแสดงถึงรายละเอียดของโครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุสำหรับการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น

2. เพื่อแสดงถึงรายละเอียดของโครงการพัฒนาท้องถิ่นที่เชื่อมโยงเชิงยุทธศาสตร์ในระดับจังหวัดที่มีการดำเนินการจริงที่ปรากฏในงบประมาณรายจ่ายประจำปีงบประมาณนั้น

3. เพื่อใช้เป็นแนวทางในการดำเนินงานในปีงบประมาณ ให้มีความชัดเจนในการปฏิบัติมากขึ้น

4. เพื่อเป็นเครื่องมือสำคัญให้ผู้บริหารท้องถิ่น ใช้เป็นแนวทางในการพัฒนาท้องถิ่นขององค์กรปกครองส่วนท้องถิ่น ให้เป็นไปตามแผนพัฒนาท้องถิ่นและงบประมาณรายจ่ายตามที่ได้กำหนดและประกาศใช้

**1.3 ขั้นตอนการจัดทำแผนการดำเนินงาน**

- ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ 26 การจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการ ดังนี้

1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน/โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

ข้อ 27 แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมหรือได้รับแจ้งแผนงานและโครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

การขยายเวลาจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

ในการขอขยายเวลาการจัดทำแผนการดำเนินงานให้ถือปฏิบัติตามหนังสือกระทรวงมหาดไทย

ที่ มท 0810.3/ว 1239 ลงวันที่ 21 กุมภาพันธ์ 2565

การจัดทำแผนการดำเนินงานเพิ่มเติม

โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุขององค์กรปกครองส่วนท้องถิ่น ที่จัดทำบริการสาธารณะหรือกิจกรรมสาธารณะและของหน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น เมื่อประกาศใช้แผนการดำเนินงาน ประจำปีงบประมาณแล้ว แต่มีโครงการพัฒนาท้องถิ่นยังไม่ได้จัดทำเป็นแผนการ-ดำเนินงานประจำปี ให้องค์กรปกครองส่วนท้องถิ่นจัดทำเป็นแผนการดำเนินงานเพิ่มเติม

1. การจัดทำแผนการดำเนินงานเพิ่มเติมให้เป็นอำนาจของผู้บริหารท้องถิ่น

2. การจัดทำแผนการดำเนินงานเพิ่มเติม เป็นหน้าที่ของสำนัก กอง ส่วน ฝ่ายต่างๆ ที่รับผิดชอบโครงการพัฒนาท้องถิ่น หรือที่เรียกว่าหน่วยงานรับผิดชอบหลักในแผนพัฒนาท้องถิ่นที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นที่ปรากฏในงบประมาณรายจ่าย

3. การจัดทำแผนการดำเนินงานเพิ่มเติม ให้สำนัก กอง ส่วน ฝ่ายต่างๆ ที่เป็นหน่วยงานรับผิดชอบหลักมีหน้าที่จัดทำแผนการดำเนินงานดังกล่าวตามแบบที่กระทรวงมหาดไทยกำหนด และส่งให้สำนัก กอง ส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอให้ผู้บริหารท้องถิ่นประกาศใช้แผนการดำเนินงานดังกล่าว

4. เมื่อองค์กรปกครองส่วนท้องถิ่นประกาศใช้เป็นแผนการดำเนินงานที่เพิ่มเติมแล้ว ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

**1.4 ประโยชน์การจัดทำแผนการดำเนินงาน**

ประโยชน์ที่ได้รับของการจัดทำแผนการดำเนินงานขององค์กรปกครองส่วนท้องถิ่น มีดังนี้

1. สามารถดำเนินการบริหารงบประมาณรายจ่ายได้ตามแผน โครงการพัฒนา กิจกรรม งานต่างๆ รวมถึงครุภัณฑ์หรือวัสดุสำหรับการพัฒนาท้องถิ่นขององค์กรปกครองส่วนท้องถิ่นได้อย่างถูกต้อง ครบถ้วน

2. สามารถดำเนินการบริหารงบประมาณรายจ่ายเป็นไปตามห้วงเวลาที่กำหนดไว้ในแผนการดำเนินงานได้อย่างเหมาะสมและเป็นไปตามฐานะการเงินการคลัง

3. ทำให้ทราบว่ามีหน่วยงานราชการหรือรัฐวิสาหกิจใดเข้ามาดำเนินการพัฒนาจริงในพื้นที่องค์กรปกครองส่วนท้องถิ่น ซึ่งจะช่วยให้ประหยัดงบประมาณขององค์กรปกครองส่วนท้องถิ่นและไม่เกิดความซ้ำซ้อนในการพัฒนาพื้นที่

4. ทำให้สำนัก กอง ส่วน ฝ่ายต่างๆ ภายในองค์กรปกครองส่วนท้องถิ่นสามารถประสานการทำงานบูรณาการการทำงานตามหน้าที่และอำนาจที่กำหนดไว้ได้อย่างมีประสิทธิภาพและ เกิดความคุ้มค่าในเชิงบริหารราชการท้องถิ่น

5. ทำให้การพัฒนาท้องถิ่นมีความสอดคล้อง เชื่อมโยงกันในระดับจังหวัด เป็นองค์รวม ในเชิงยุทธศาสตร์ในการบรรลุเป้าหมายการพัฒนาที่ยั่งยืนในเชิงพื้นที่

6. นำไปใช้เป็นแนวทางในการพัฒนาองค์กรปกครองส่วนท้องถิ่นให้เป็นไปตามแผนพัฒนาท้องถิ่นและงบประมาณรายจ่ายตามที่ได้กำหนดไว้ได้อย่างถูกต้อง เกิดประสิทธิภาพและประสิทธิผล

**1.5 การนำแผนการดำเนินงานไปปฏิบัติ**

แผนการดำเนินงานต้องมีความสอดคล้องกับการดำเนินการตามพระราชบัญญัติการจัดซื้อจัดจ้าง และการบริหารงานพัสดุภาครัฐ พ.ศ. 2560 โดยให้องค์กรปกครองส่วนท้องถิ่นนำแผนการดำเนินงานที่ประกาศใช้แล้วไปปฏิบัติให้สอดคล้องกับพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 หากไม่สามารถดำเนินการได้ตามห้วงระยะเวลาที่กำหนดให้รายงานผู้บริหารท้องถิ่นทราบ และดำเนินการเพิ่มเติมหรือแก้ไขแผนการดำเนินงานแล้วแต่กรณี เพื่อให้สอดคล้องกับการดำเนินการจัดซื้อจัดจ้างและการบริหารพัสดุขององค์กรปกครองส่วนท้องถิ่น

**หลักการและเหตุผล**

เทศบาลเมืองสีคิ้ว มีหน้าที่และอำนาจตามมาตรา 53 และมาตรา 54 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม มาตรา 16 แห่งพระราชบัญญัติกำหนดแผนและขั้นตอน การกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง แผนการกระจายอำนาจให้แก่องค์กรปกครองส่วนท้องถิ่น พ.ศ. 2543 และประกาศคณะกรรมการการกระจายอำนาจให้แก่องค์กรปกครองส่วนท้องถิ่นฉบับต่างๆ ที่กำหนดให้เทศบาลเมืองสีคิ้วมีหน้าที่และอำนาจในการจัดทำระบบบริการสาธารณะหรือการจัดทำบริการสาธารณะและกิจกรรมสาธารณะ และมีหน้าที่ต้องปฏิบัติตามระเบียบกระทรวงมหาดไทยที่กำหนดไว้ เช่น ระเบียบกระทรวงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม ระเบียบกระทรวงมหาดไทย ว่าด้วยรายจ่ายเกี่ยวกับทุนการศึกษา

สำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ. 2561 ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน

ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง ฉบับที่ 4 พ.ศ. 2561 ระเบียบกระทรวงมหาดไทย ว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ. 2564 และระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 เป็นต้น

แผนการดำเนินงาน ประจำปีงบประมาณ พ.ศ. 2568 ของเทศบาลเมืองสีคิ้ว เป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณ พ.ศ. 2568 โดยมีจุดมุ่งหมายเพื่อแสดงถึงความสัมพันธ์กับการพัฒนาที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ของเทศบาลเมืองสีคิ้ว ประจำปีงบประมาณ พ.ศ. 2568 เพื่อใช้เป็นแนวทางในการดำเนินงานในปีงบประมาณของเทศบาลเมืองสีคิ้ว ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายในอันได้แก่ สำนัก กอง ฝ่ายต่างๆ ของเทศบาลเมืองสีคิ้ว ในแผนการดำเนินงานไว้อย่างชัดเจน

นายกเทศมนตรีเมืองสีคิ้ว จะใช้แผนการดำเนินงาน ประจำปีงบประมาณ พ.ศ. 2568 เป็นเครื่องมือสำคัญในการบริหารงานและควบคุมการดำเนินงานของเทศบาลเมืองสีคิ้วเป็นไปอย่างเหมาะสม และมีประสิทธิภาพมีความสอดคล้องกับการดำเนินการตามพระราชบัญญัติการจัดซื้อจัดจ้างและ การบริหารงานพัสดุภาครัฐ พ.ศ. 2560 ต่อไป